smcproject/ml-wiki-sentences huggingface dataset:
1935 -ൽ നിർമ്മാണപ്രവർത്തനങ്ങൾ തുടങ്ങിയെങ്കിലും വളരെ  ചെറിയൊരംശം മാത്രമേ ചെയ്തു തീർക്കാനായുള്ളു.
യുദ്ധം ആസന്നമായതോടെ  1937-ൽ,  നിർമ്മാണപ്രവർത്തനങ്ങൾ മുടങ്ങി.
ചെക്പോയ്ന്റ് ചാർളി മറുവശത്തു നിന്ന് രണ്ടാം ആഗോളയുദ്ധം
യുദ്ധകാലത്ത് നാനൂറോളം തവണ ബെർലിൻ ബോംബാക്രമണത്തിന് ഇരയായി.
അനേകം പേർ കൊല്ലപ്പെട്ടു, വീടുകളും നഗരസംവിധാനങ്ങളും തകർന്നടിഞ്ഞു.
1945 ഏപ്രിൽ മുപ്പതിന്  ഹിറ്റ്ലർ ആത്മഹത്യ ചെയ്തതോടെ  മെയ് രണ്ടിന്  ബെർലിൻ കീഴടങ്ങി.
യുദ്ധാനന്തരം  റഷ്യയും സഖ്യകക്ഷികളും ജർമനി യഥാക്രമം പൂർവ - പശ്ചിമ ജർമനികളായി   വീതിച്ചെടുത്തു , .
തകർന്നടിഞ്ഞ ബെർലിനിൽ ജനസംഖ്യ നാല്പത്തിമൂന്നു ലക്ഷത്തിൽ നിന്ന് ഇരുപത്തിയെട്ടു ലക്ഷമായി ചുരുങ്ങിയിരുന്നു.
മാർക്സ്-എംഗൽസ് സ്മാരകം ബെർലിൻ ഭരണവ്യവസ്ഥ
തലസ്ഥാനനഗരി  ബെർലിൻ  നാലു ഖണ്ഡങ്ങളായി  വിഭജിക്കപ്പെട്ടെങ്കിലും സോവിയറ്റ് റഷ്യയും സഖ്യകക്ഷികളും അംഗങ്ങളായുള്ള സംയുക്തകൗൺസിലായിരുന്നു ഭരണം നടത്തിയത്.
പക്ഷെ റഷ്യയും ,സഖ്യകക്ഷികളുമായുള്ള ബന്ധത്തിന് ഉലച്ചിൽ തട്ടിയത് ഒട്ടേറെ പ്രശ്നങ്ങൾക്കു വഴിവെച്ചു.
പതുക്കെ പതുക്കെ റഷ്യൻ അധീനതയിലായിരുന്ന കിഴക്കൻ ബെർലിനും സഖ്യകക്ഷികളുടെ കൈവശമായിരുന്ന പടിഞ്ഞാറൻ ബെർലിനും തമ്മിലുള്ള  വിടവ് വർധിച്ചു വന്നു.
ബെർലിൻ മതിൽ (1961-1989)
പശ്ചിമജർമനയിലെ ജനജീവതം പൂർവജർമനിയെ അപേക്ഷിച്ച് സന്തുഷ്ടവും സുഗമവുമായിരുന്നു.
അതിനാൽ  കിഴക്കുനിന്ന് പടിഞ്ഞാറിലേക്ക്  ജനങ്ങൾ കൂട്ടമായി താമസം മാറ്റി.
ഈ  കൂറുമാറ്റം  തടയാനായി   1961 -ൽ ശീതസമരം മൂർധന്യത്തിലെത്തിയ സമയത്താണ്     പൂർവജർമൻ ഭരണകൂടം  ബെർലിൻ മതിൽ ധൃതിയിൽ പടുത്തുയർത്തിയത്.
ഇതോടെ ഇരു ജർമനികൾക്കുമിടക്കുളള വരവും പോക്കും കടുത്ത നിബന്ധനകൾക്കു വിധേയമായി.
ഒടുവിൽ  1989 നവമ്പർ ഒമ്പതിനാണ്  ഇളവുകൾ പ്രാബല്യത്തിൽ വന്നതും തുടർന്ന്  മതിൽ പൊളിക്കപ്പെട്ടതും.
നഗരകാഴ്ചകൾ
നൂറ്റാണ്ടുകളുടെ ചരിത്രമുള്ള  ബെർലിനിൽ  ചരിത്രസ്മാരകങ്ങൾ ഏറേയുണ്ട്.
ബ്രാൻഡൻബർഗ്  കവാടം, ചാൾട്ടൺബർഗ് കൊട്ടാരം, ബെർലിൻ കതീഡ്രൽ , മ്യൂസിയം ദ്വീപ്, പെർഗമൺ മ്യൂസിയം ,  , മാർക്സ്-എംഗൽസ് ചത്വരം, ചെക്പോയ്ന്റ്    ചാർളി , ബെർലിൻ മതിൽ (അവശിഷ്ടം),  നിരവധി ജൂതസ്മാരകങ്ങൾ എന്നിവ ഇവയിൽ ചിലതാണ്.
പുസ്തക ദഹനത്തിന്റെ സ്മാരകം നിലകൊള്ളുന്നത്  ബാബേൽപ്ലാറ്റ്സിലാണ്.
ചത്വരതിനടിയിലായുള്ള ഭൂഗർഭ ലൈബ്രറിയിൽ വെള്ളച്ചായമടിച്ച ഷെൽഫുകൾ മാത്രമേയുള്ളു, ഒരൊറ്റ പുസ്തകം പോലുമില്ല .
ചിത്രശാല ജൂതസ്മാരകം പുസ്തകദഹന സ്മാരകം, ബാബേൽപ്ലാറ്റ്സ് ഹിറ്റ്ലർ വിഭാവനം ചെയ്ത ബെർലിൻ കാലാവസ്ഥ ബെർലിൻ പ്രദേശത്തെ കാലാവസ്ഥ മാസം ജനു ഫെബ്രു മാർ ഏപ്രി മേയ് ജൂൺ ജൂലൈ ഓഗ സെപ് ഒക് നവം ഡിസം വർഷം റെക്കോർഡ് കൂടിയ °C (°F) 15.0 (59) 17.0 (62.6) 23.0 (73.4) 30.0 (86) 33.0 (91.4) 36.0 (96.8) 38.8 (101.8) 35.0 (95) 32.0 (89.6) 25.0 (77) 18.0 (64.4) 15.0 (59) 38.8 (101.8) ശരാശരി കൂടിയ °C (°F) 2.9 (37.2) 4.2 (39.6) 8.5 (47.3) 13.2 (55.8) 18.9 (66) 21.8 (71.2) 24.0 (75.2) 23.6 (74.5) 18.8 (65.8) 13.4 (56.1) 7.1 (44.8) 4.4 (39.9) 13.4 (56.1) പ്രതിദിന മാധ്യം °C (°F) 0.5 (32.9) 1.3 (34.3) 4.9 (40.8) 8.7 (47.7) 14.0 (57.2) 17.0 (62.6) 19.0 (66.2) 18.9 (66) 14.7 (58.5) 9.9 (49.8) 4.7 (40.5) 2.0 (35.6) 9.6 (49.3) ശരാശരി താഴ്ന്ന °C (°F) −1.5 (29.3) −1.6 (29.1) 1.3 (34.3) 4.2 (39.6) 9.0 (48.2) 12.3 (54.1) 14.7 (58.5) 14.1 (57.4) 10.6 (51.1) 6.4 (43.5) 2.2 (36) −0.4 (31.3) 5.9 (42.6) താഴ്ന്ന റെക്കോർഡ് °C (°F) −25.0 (−13) −16.0 (3.2) −13.0 (8.6) −4.0 (24.8) −1.0 (30.2) 4.0 (39.2) 7.0 (44.6) 7.0 (44.6) 0.0 (32) −7.0 (19.4) −9.0 (15.8) −17.0 (1.4) −25.0 (−13) വർഷപാതം mm (inches) 42.3 (1.665) 33.3 (1.311) 40.5 (1.594) 37.1 (1.461) 53.8 (2.118) 68.7 (2.705) 55.5 (2.185) 58.2 (2.291) 45.1 (1.776) 37.3 (1.469) 43.6 (1.717) 55.3 (2.177) 570.7 (22.469) ശരാ.
മഴ ദിവസങ്ങൾ (≥ 1.0 mm) 10.0 8.0 9.1 7.8 8.9 7.0 7.0 7.0 7.8 7.6 9.6 11.4 101.2 മാസം സൂര്യപ്രകാശം ലഭിക്കുന്ന ശരാശരി മണിക്കൂറുകൾ 46.5 73.5 120.9 159.0 220.1 222.0 217.0 210.8 156.0 111.6 51.0 37.2 1,625.6 Source # 1: World Meteorological Organization (UN) ഉറവിടം # 2: HKO അവലംബം ↑ ↑ Prefixes for vehicle registration were introduced in 1906, but often changed due to the political changes after 1945.
Vehicles were registered under the following prefixes: "I A" (1906– April 1945; devalidated on 11 August 1945); no prefix, only digits (since July till August 1945), "БГ" (=BG; 1945–1946, for cars, lorries and busses), "ГФ" (=GF; 1945–1946, for cars, lorries and busses), "БM" (=BM; 1945–1947, for motor bikes), "ГM" (=GM; 1945–1947, for motor bikes), "KB" (i.e.: Kommandatura of Berlin; for all of Berlin 1947–1948, continued for West Berlin until 1956), "GB" (i.e.: Greater Berlin, for East Berlin 1948–1953), "I" (for East Berlin, 1953–1990), "B" (for West Berlin as of 1 July 1956, continued for all of Berlin since 1990).
↑ ↑ ↑ ↑ ↑ ↑ ↑ ↑ ↑ ↑ പുറത്തേയ്ക്കുള്ള കണ്ണികൾ ബെർലിനെക്കുറിച്ച്
ബെർലിൻ പർവ്വതം
ബെർലിൻ പർവ്വതം ന്യൂ ഇംഗ്ലണ്ടിൻറെ പടിഞ്ഞാറൻ മേഖലയിലെ ടാക്കോണിക് പർവതനിരകളിൽ ന്യൂയോർക്ക് സംസ്ഥാനവുമായുള്ള മസാച്യുസെറ്റ്സിന്റെ അതിർത്തിയോട് ചേർന്ന് സ്ഥിതിചെയ്യുന്ന 2,799 അടി (853 മീറ്റർ) ഉയരമുള്ള ഒരു പ്രമുഖ കൊടുമുടിയാണ്.
റെൻസെലെയർ കൗണ്ടിയിലെ ഏറ്റവും ഉയർന്ന സ്ഥലമാണിത്.
പർവതത്തിന്റെ ശിഖരവും പടിഞ്ഞാറ് ഭാഗവും ന്യൂയോർക്കിലും കിഴക്ക് ഭാഗം മസാച്യുസെറ്റ്സിലെ വില്യംസ്ടൗണിലുമാണ് സ്ഥിതിചെയ്യുന്നത്.
വൃക്ഷശൂന്യമായ ഈ പർവ്വതം അതിൻറെ പുൽമേടുള്ള കൊടുമുടിയും പടിഞ്ഞാറ് ഹഡ്‌സൺ നദീതടത്തിന്റെ വിശാലമായ കാഴ്ചകളും കൊണ്ട് ശ്രദ്ധേയമാണ്.
37 മൈൽ (60 കിലോമീറ്റർ) നീളമുള്ള ടാക്കോണിക് ക്രെസ്റ്റ് ട്രയൽ പർവതത്തിലൂടെ കടന്നുപോകുന്നു.
മറ്റ് നിരവധി ഹൈക്കിംഗ് പാതകൾ കിഴക്ക് നിന്ന് കൊടുമുടിയിലേയ്ക്ക് എത്തുന്നു.
മുകളിലെ ചരിവുകളുടെയും ഉച്ചകോടിയുടെയും ഭൂരിഭാഗവും സംരക്ഷിത ഭൂമിയിലാണ്.
ചരിത്രപരമായി പർവതത്തിന്റെ താഴത്തെ ചരിവുകളിൽ 19-ാം നൂറ്റാണ്ടിലുടനീളം വൻതോതിൽ കൃഷി ചെയ്തിരുന്നു.
കൃഷിക്ക് പുറമേ, ഇരുമ്പ് ഉരുക്കാനുള്ള ഇന്ധനത്തിനായ ഉപയോഗച്ച കരി ചൂളകളുടെ നിരവധി അവശിഷ്ടങ്ങൾ മലയിൽ സ്ഥിതിചെയ്യുന്നു.
അവലംബം 1 2 ↑ Origins of Williammstown by Arthur L. Perry, Charles Scribner's Sons 1894
ബെർലിൻ മതിൽ ഇംഗ്ലീഷ് വിലാസം https://ml.wikipedia.org/wiki/Berlin_Wall View in 1986 from the west side of graffiti art on the wall's infamous "death strip"
പശ്ചിമ പൂർ‌വ്വ ജർമ്മനികൾക്കിടയിൽ നിലനിന്നിരുന്നതും പിന്നീട് പൊളിച്ചുനീക്കപ്പെട്ടതുമായ മതിലാണ്‌ ബർലിൻ മതിൽ.
1961 ആഗസ്റ്റ് 13നാണ്‌ ഇതു നിർമ്മിക്കപ്പെട്ടത്.
നിർമ്മാണത്തിനു പിന്നിൽ
പശ്ചിമ ജർമനി അഥവാ ഫെഡറൽ റിപ്പബ്ലിക് ഓഫ് ജർമ്മനി പാശ്ചാത്യ നിയന്ത്രണത്തിലായിരുന്നു.
പൂർ‌വ്വ ജർമ്മനി അഥവാ ജർമ്മൻ ഡെമോക്രാറ്റിക് റിപ്പബ്ലിക് സോവിയറ്റ് നിയന്ത്രണത്തിലും.
സമ്പൽസമൃദ്ധിയിലും സ്വാതന്ത്ര്യത്തിലും പശ്ചിമജർമ്മനി ഏറെ മുന്നിലായിരുന്നത് ഇരു ജർമനികൾക്കിടയിലും ശീതയുദ്ധത്തിനിടയാക്കി.
ഇതുമൂലമുള്ള അഭയാർഥിപ്രവാഹം തടയുന്നതിനായി 1961 ആഗസ്റ്റിൽ പൂർ‌വ്വജർമ്മനിനിയിലെ കമ്യൂണിസ്റ്റ് സർക്കാർ ജർമ്മനികളെ വേർതിരിച്ച് ഒരു മതിൽ തീർക്കുകയുണ്ടായി.
ഇതാണ്‌ ബെർലിൻ മതിൽ.
155 കിലോമീറ്റർ നീളമുണ്ടായിരുന്നു ഈ മതിലിന്‌.
116 നിരീക്ഷണ ടവറുകളും ഇരുപതോളം ബങ്കറുകളും ഇതിനുണ്ടായിരുന്നു.
1990 കളിൽ കിഴക്കൻ യൂറോപ്പിൽ കമ്യൂണിസത്തിനുണ്ടായ തളർച്ച ബെർലിൻ മതിലിന്റെ തകർച്ചക്കു കാരണമായി.
കമ്യൂണിസ്റ്റ് ഭരണം തകർന്നതുമൂലമുണ്ടായ ജനകീയമുന്നേറ്റത്തെതുടർന്ന് 1989 നവംബർ ഒൻപതിന്‌ ബർലിൻ മതിൽ പൊളിച്ചുനീക്കുകയുണ്ടായി.
മാതൃഭൂമി ഹരിശ്രീ 2009 ഡിസംബർ 26
ബെർമുഡ ദേശീയ ക്രിക്കറ്റ് ടീം
അന്താരാഷ്ട്ര ക്രിക്കറ്റിൽ ബെർമുഡയെ പ്രതിനിധീകരിക്കുന്ന ക്രിക്കറ്റ് ടീമാണ് ബെർമുഡ ദേശീയ ക്രിക്കറ്റ് ടീം .
1891ലാണ് ബെർമുഡയുടെ രേഖപ്പെടുത്തപ്പെട്ട ആദ്യത്തെ ക്രിക്കറ്റ് മത്സരം നടന്നത്.
1975 മുതൽ 2003 വരെ അവർക്ക് ലോകകപ്പ് യോഗ്യത നേടാനായില്ല.
2005ൽ നടന്ന ലോകകപ്പ് യോഗ്യതാമത്സരത്തിൽ 4-ആം സ്ഥാനത്തെത്തി അവർ 2007 ലോകകപ്പിൽ ഇടം നേടി, പക്ഷെ ഗ്രൂപ്പ് ഘട്ടത്തിൽതന്നെ ലോകകപ്പ് ചരിത്രത്തിലെ ഏറ്റവും വലിയതുൾപ്പടെ, മൂന്ന് വലിയ പരാജയങ്ങൾ ഏറ്റുവാങ്ങി അവർ ടൂർണമെന്റിൽനിന്ന് പുറത്തായി.
പിന്നീട് 2011 ലോകകപ്പിലും അവർക്ക് യോഗ്യത നേടാനായില്ല.
ഇപ്പോഴത്തെ ടീം കളിക്കാരൻ പ്രായം ബാറ്റിങ് രീതി ബൗളിങ് രീതി ഏകദിനങ്ങൾ ഫസ്റ്റ്-ക്ലാസ്സ് മത്സരങ്ങൾ ബാറ്റ്സ്മാൻമാർ ഡേവിഡ് ഹെമ്പ് 54 ഇടംകൈയ്യൻ വലംകൈയ്യൻ മീഡിയം 22 2 സ്റ്റീവൻ ഔട്ടർബ്രിജ് 41 ഇടംകൈയ്യൻ ഓഫ് ബ്രേക്ക് 23 5 ജേക്കബി റോബിൻസൺ 39 വലംകൈയ്യൻ വലംകൈയ്യൻ ഫാസ്റ്റ് മീഡിയം 3 ക്രിസ് ഡഗ്ലസ് 34 ഇടംകൈയ്യൻ ഓഫ് ബ്രേക്ക് 2 1 ഓൾറൗണ്ടർമാർ ലയണൽ കാൻ 52 വലംകൈയ്യൻ വലംകൈയ്യൻ മീഡിയം 26 5 ജനൈറോ ടക്കർ 49 വലംകൈയ്യൻ വലംകൈയ്യൻ മീഡിയം 26 2 വിക്കറ്റ് കീപ്പർമാർ ഗ്ലെൻ ബ്ലാക്കെനി 50 ഇടംകൈയ്യൻ 2 ഫിക്രെ ക്രോക്ക്വെൽ 39 വലംകൈയ്യൻ 2 ജെകോൺ എഡ്നെസ് 41 വലംകൈയ്യൻ 11 6 ബൗളർമാർ കൈൽ ഹോഡ്സോൾ 35 വലംകൈയ്യൻ വലംകൈയ്യൻ മീഡിയം 3 1 സ്റ്റെഫാൻ കെല്ലി 36 വലംകൈയ്യൻ വലംകൈയ്യൻ ഫാസ്റ്റ് മീഡിയം 10 5 ജോർജ്ജ് ഒ'ബ്രയൻ 40 വലംകൈയ്യൻ വലംകൈയ്യൻ ഫാസ്റ്റ് മീഡിയം 9 4 റോഡ്നി ട്രോട്ട് 37 വലംകൈയ്യൻ ഓഫ് ബ്രേക്ക് 11 7 ടമൗരി ടക്കർ 35 വലംകൈയ്യൻ ഓഫ് ബ്രേക്ക് 5 1 ഡ്വെയ്ൻ ലെവ്റോക്ക് 53 വലംകൈയ്യൻ ഇടംകൈയ്യൻ ഓർത്തഡോക്സ് സ്പിൻ 32 7 അവലംബം
ബെർലിൻ അന്താരാഷ്ട്ര ചലച്ചിത്രോത്സവം
ജർമ്മനിയിലെ ബെർലിനിൽ വർഷം തോറും അന്താരാഷ്ട്ര തലത്തിൽ സംഘടിപ്പിക്കുന്ന ചലച്ചിത്രമേളയാണ് ബെർലിൻ അന്താരാഷ്ട്ര ചലച്ചിത്രോത്സവം .
1951ൽ വെസ്റ്റ് ബെർലിനിൽ സ്ഥാപിതമായ ഈ മേള 1978 മുതൽ എല്ലാ ഫെബ്രുവരി മാസത്തിലും നടക്കുന്നു.
വെനീസ് ഫിലിം ഫെസ്റ്റിവലിനും കാൻസ് ഫിലിം ഫെസ്റ്റിവലിനുമൊപ്പം "ബിഗ് ത്രീ-ഫിലിം ഫെസ്റ്റിവലുകളിൽ" ഒന്നാണ് ബെർലിൻ അന്താരാഷ്ട്ര ചലച്ചിത്രോത്സവവും.
ഓരോ വർഷവും 300,000 ടിക്കറ്റുകൾ വിറ്റഴിക്കുകയും 500,000 പ്രവേശനങ്ങൾ നേടുകയും ചെയ്യുന്നതിനാൽ,  ഏറ്റവും കൂടുതൽ ആളുകൾ പങ്കെടുക്കുന്ന അന്താരാഷ്ട്ര ചലച്ചിത്രോത്സവം കൂടിയാണ് ഇത്.
400 വരെ സിനിമകൾ സിനിമാറ്റിക് വിഭാഗങ്ങളിലുടനീളം നിരവധി വിഭാഗങ്ങളായി പ്രദർശിപ്പിച്ചിരിക്കുന്നു.
ഉത്സവത്തിലെ മികച്ച അവാർഡുകളായ ഗോൾഡൻ ബിയർ, നിരവധി സിൽവർ ബിയേഴ്സ് എന്നിവയ്ക്കായി ഇരുപതോളം ചിത്രങ്ങൾ മത്സരിക്കുന്നു.
2001 മുതൽ മേള സംവിധാനം ചെയ്യുന്നത് ഡയറ്റർ കോസ്ലിക്കാണ്.
മേളയോടനുബന്ധിച്ച് നടക്കുന്ന ചില ഫീച്ചർ ഫിലിം പ്രീമിയറുകളിൽ സിനിമാതാരങ്ങളും സെലിബ്രിറ്റികളും ചുവന്ന പരവതാനിയിൽ പങ്കെടുക്കുന്നു.
പുരസ്കാരങ്ങൾ ചലച്ചിത്രമേളയിലെ മികച്ച ചിത്രത്തിനുള്ള ഏറ്റവും ഉയർന്ന സമ്മാനമാണ് ഗോൾഡൻ ബിയർ.
സംവിധാനം, അഭിനയം, മികച്ച ഹ്രസ്വചിത്രം എന്നിവയിലെ വ്യക്തിഗത നേട്ടങ്ങൾക്കുള്ള അവാർഡാണ് സിൽവർ ബിയർ.
ഇത് 1956 ലാണ് അവതരിപ്പിച്ചത്.
69-ാമത് ബെർലിൻ അന്താരാഷ്ട്ര ചലച്ചിത്രമേള 2019 ഫെബ്രുവരി 7 മുതൽ 17 വരെ നടന്നു.
ഇതും കാണുക കാൻ ചലച്ചിത്രോത്സവം വെനീസ് അന്താരാഷ്ട്ര ചലച്ചിത്രോത്സവം അവലംബം
ബെർലിൻ കമ്മിറ്റി ഇംഗ്ലീഷ് വിലാസം https://ml.wikipedia.org/wiki/Berlin_Committee
1914-ൽ ഒന്നാം ലോക യുദ്ധകാലത്ത് ജർമനിയിൽ താമസിച്ചിരുന്ന ഇന്ത്യൻ വിദ്യാർത്ഥികളും രാഷ്ട്രീയ പ്രവർത്തകരും ചേർന്ന് രൂപീകരിച്ച സംഘടനയാണ് ബെർലിൻ കമ്മിറ്റി .
പിന്നീട് ഇന്ത്യൻ ഇൻഡിപെൻഡൻസ് കമ്മിറ്റി ( ജർമ്മൻ : Das Indische Unabhängigkeitskomitee ) എന്ന് ഈ സംഘടന അറിയപ്പെട്ടു.
ഇന്ത്യയ്ക്ക് സ്വാതന്ത്ര്യം കിട്ടേണ്ടതിന്റെ ആവശ്യകത പ്രചരിപ്പിക്കുന്നതിനായാണ് ഈ സംഘടന രൂപീകരിക്കപ്പെട്ടത്.
ആദ്യകാലത്ത് ബെർലിൻ - ഇന്ത്യൻ കമ്മിറ്റി എന്നറിയപ്പെട്ടിരുന്ന സംഘടന പിന്നീട് 1915 മുതൽ ഇന്ത്യൻ ഇൻഡിപെൻഡൻസ് കമ്മിറ്റി എന്നറിയപ്പെടുകയുണ്ടായി.
ഹിന്ദു - ജർമ്മൻ ഗൂഢാലോചനയുടെ പ്രധാന ഭാഗമായിരുന്നു ബെർലിൻ കമ്മിറ്റി.
വീരേന്ദ്രനാഥ് ചഥോപാധ്യായ , ( ചാറ്റോ എന്നും അറിയപ്പെട്ടു), ചെമ്പകരാമൻ പിള്ള , അബിനാഷ് ഭട്ടാചാര്യ എന്നിവരായിരുന്നു ബെർലിൻ കമ്മിറ്റിയുടെ പ്രധാന നേതാക്കൾ.
1905-ൽ ഇംഗ്ലണ്ടിൽ വച്ച് ശ്യാംജി കൃഷ്ണ വർമ്മ ഉൾപ്പെടെയുള്ള ചില ഇന്ത്യക്കാർ ചേർന്ന് ഇന്ത്യാ ഹൗസ് എന്ന സംഘം രൂപീകരിച്ചു.
ഇന്ത്യയിലെ പ്രധാനപ്പെട്ട സ്വാതന്ത്ര്യസമര സേനാനികളായിരുന്ന ദാദാഭായ് നവറോജി , ലാലാ ലജ്പത് റായ് , മാഡം ഭിക്കാജി കാമ എന്നിവരുടെ പിന്തുണയോടുകൂടി ആരംഭിച്ച ഈ സംഘടന വിദ്യാർത്ഥികളെ സാമ്പത്തികമായി സഹായിക്കുകയും ദേശീയത പ്രചരിപ്പിക്കാനായി പ്രവർത്തിക്കുകയും ചെയ്തിരുന്നു.
ശ്യാംജി കൃഷ്ണ വർമ്മയുടെ നേതൃത്വത്തിൽ പ്രസിദ്ധീകരിച്ചിരുന്ന ദ ഇന്ത്യൻ സോഷ്യോളജിസ്റ്റ് എന്ന മാസിക, അക്കാലത്തെ പ്രധാനപ്പെട്ട ആന്റി - കൊളോണിയൽ പ്രസിദ്ധീകരണങ്ങളിലൊന്നായിരുന്നു.
ദാമോദർ സവർക്കർ , വീരേന്ദ്രനാഥ് ചഥോപാധ്യായ , ഹർ ദയാൽ എന്നിവരും ഇന്ത്യാ ഹൗസുമായി ചേർന്ന് പ്രവർത്തിച്ചിരുന്നു.
ബ്രിട്ടീഷ് കൊളോണിയലിസത്തിനെതിരെ പ്രവർത്തിച്ച കാരണത്താൽ ബ്രിട്ടീഷ് സർക്കാർ ഇന്ത്യാ ഹൗസിനെയും ദ ഇന്ത്യൻ സോഷ്യോളജിസ്റ്റ് എന്ന പ്രസിദ്ധീകരണത്തെയും നിരീക്ഷിച്ചുകൊണ്ടിരുന്നു.
1909-ൽ ഇന്ത്യാ സംസ്ഥാനത്തിന്റെ സെക്രട്ടറിയുടെ എ.ഡി.സി.യായിരുന്ന വില്യം ഹട്ട് കഴ്സൺ വൈലിയെ, ഇന്ത്യാ ഹൗസിന്റെ പ്രവർത്തകനായിരുന്ന മദൻ ലാൽ ഢീംഗ്റ വെടിവെച്ചുകൊന്നു.
ഈ കൊലപാതകത്തിനു ശേഷം ഇന്ത്യാ ഹൗസ് അടിച്ചമർത്തപ്പെടുകയും ശ്യാംജി കൃഷ്ണ വർമ്മ അടക്കമുള്ള സംഘടനയുടെ നേതാക്കൾ യൂറോപ്പിലേക്ക് പോകാൻ നിർബന്ധിക്കപ്പെടുകയും ചെയ്തു.
വീരേന്ദ്രനാഥ് ചഥോപാധ്യായ ഉൾപ്പെടെയുള്ള ചില നേതാക്കൾ ജർമനിയിലേക്കും, മറ്റ് ചില നേതാക്കൾ പാരീസിലേക്കും താമസം മാറ്റി.
ഒന്നാം ലോകയുദ്ധം
ഒന്നാം ലോകയുദ്ധത്തിന്റെ ആരംഭകാലത്തിൽ ഇന്ത്യൻ ദേശീയനേതാക്കൾ മറ്റ് രാജ്യങ്ങളുടെ സഹായം അഭ്യർത്ഥിക്കാൻ തുടങ്ങി.
1912-ന്റെ തുടക്കത്തിൽ ജർമൻ വിദേശ ഓഫീസ്, ഇന്ത്യയിലെ ബ്രിട്ടീഷ് ആധിപത്യം അവസാനിപ്പിക്കുന്നതിനായി ബംഗാളി വിപ്ലവ പ്രസ്ഥാനത്തെയും പാൻ - ഇസ്ലാമിസ്റ്റ് പ്രസ്ഥാനത്തെയും സഹായിക്കാൻ തീരുമാനിച്ചു.
1914 ജൂലൈ 31-നാണ് ഇന്നത്തെ ജർമ്മൻ ഭരണാധികാരിയായിരുന്ന കൈസർ ഇത്തരത്തിൽ തീരുമാനമെടുത്തത്.
ജർമനിയ്ക്കെതിരെയുള്ള ബ്രിട്ടന്റെ രഹസ്യനീക്കങ്ങളായിരുന്നു ഇതിന്റെ കാരണം.
1914 സെപ്റ്റംബറിൽ ജർമൻ ചാൻസലറായിരുന്ന തിയോബാൾഡ് വോൻ ബെത്‌മാൻ - ഹോൾവെഗിനെ ബ്രിട്ടീഷ് ഇന്ത്യയ്ക്കെതിരെയുള്ള ജർമനിയുടെ പ്രവർത്തനങ്ങൾ ഏൽപ്പിക്കുകയുണ്ടായി.
ആർക്കിയോളജിസ്റ്റും പുതിയതായി രൂപീകരിച്ച ഇന്റലിജൻസ് ബ്യൂറോയുടെ തലവനുമായിരുന്ന മാക്സ് വോൺ ഓപ്പൻഹെയ്ം ആയിരുന്നു ജർമൻ ശ്രമങ്ങളുടെ മറ്റൊരു നേതാവ്.
ഓപ്പൻഹെയ്ം, ഇന്ത്യൻ വിദ്യാർത്ഥികളുടെ ചെറിയ സംഘങ്ങളെ ഏകോപിപ്പിച്ചു.
കൂടാതെ പദ്ധതി സുഗമമാക്കാൻ ഹർ ദയാലിനോടും സഹായം അഭ്യർത്ഥിച്ചു.
ജർമ്മനിയിൽ താമസിച്ചിരുന്ന ഒരു കൂട്ടം ഇന്ത്യക്കാർ, ഹെയ്‌ഡെൽബർഗ് സർവകലാശാലയിൽനിന്ന് ബിരുദം നേടിയ ശേഷം അന്ന് ഡൂസൽഡോർഫിൽ അധ്യാപകനായി ജോലി ചെയ്തവന്നിരുന്ന എം. പ്രഭാകറിന്റെ നേതൃത്വത്തിൽ അബ്ദുർ റഹ്‌മാൻ, എ. സിദ്ദിഖി, എന്നിവരോടൊപ്പം ഇംഗ്ലണ്ടിനും ഫ്രാൻസിനുമെതിരെ പ്രസ്താവനകൾ ഇറക്കുകയുണ്ടായി.
ഇവരെക്കൂടി സംയോജിപ്പിച്ചുകൊണ്ട് ഓപ്പൻഹെയ്ം തന്റെ പ്രവർത്തനങ്ങൾ കൂടുതൽ വിപുലീകരിച്ചു.
ഇന്ത്യയിലും റഷ്യൻ അതിർത്തിയിലുമുള്ള വിപ്ലവ പ്രസ്ഥാനങ്ങളെ ഏകോപിപ്പിക്കാനുള്ള ചുമതല ഓട്ടോ ഗന്തർ വോൺ വെസെൻഡോൻക്കിനായിരുന്നു.
ഇവരുടെ സഹായത്തോടെ അന്ന മരിയ സൈമൺ, അബിനാഷ് ഭട്ടാചാര്യ, വീരേന്ദ്രനാഥ് ചഥോപാധ്യായ എന്നിവരും സമാനമായ പ്രഖ്യാപനങ്ങൾ ഇംഗ്ലണ്ടിനും ഫ്രാൻസിനുമെതിരെ നടത്തുകയുണ്ടായി.
ഇവ ഓസ്ട്രിയ - ഹംഗറി, സ്വിറ്റ്സർലൻഡ്, നെതർലാന്റ്സ്, ജർമ്മനി എന്നിവിടങ്ങളിൽ പ്രചരിപ്പിക്കുകയും ചെയ്തിരുന്നു.
ബെർലിൻ വിദേശ ഓഫീസിൽ വച്ച് ഇവരുടെ നേതൃത്വത്തിൽ യോഗങ്ങളും നടത്തിയിരുന്നു.
ബെർലിൻ കമ്മിറ്റി
ബെർലിനിൽ എത്തിച്ചേർന്നതിനു ശേഷം ഷോനെബർഗ് സബർബിലെ കെട്ടിടത്തിൽ അവർ പുതിയ ആസ്ഥാനം രൂപീകരിച്ചു.
അന്നത്തെ വിദേശ ഓഫീസ് ലെയ്സൺ ആയിരുന്ന മാക്സ് വോൺ ഓപ്പൻഹെയ്മുമായി അവർ 1915 സെപ്റ്റംബർ 3-ന് നടത്തിയ യോഗത്തിൽ ചഥോപാധ്യായ, കമ്മിറ്റിയുടെ ലക്ഷ്യങ്ങളും ഉദ്ദേശ്യങ്ങളും അവതരിപ്പിക്കുകയുണ്ടായി.
ഇന്ത്യയിൽ വിപ്ലവം ആരംഭിക്കുക എന്ന ലക്ഷ്യത്തിന്റെ ഭാഗമായി, പണവും വിദഗ്ദ്ധ ഉപദേശങ്ങളും ആവശ്യമാണ്.
ഇന്ത്യയിലുള്ളവരായിരിക്കണം ഈ ഉപദേശകർ നേതാക്കളെ ഇന്ത്യയിൽ എത്തിക്കാനുള്ള സംവിധാനങ്ങൾ മുൻകൂട്ടി തയ്യാറാക്കിയിരിക്കണം ഇന്ത്യയിലെ സാമ്പത്തിക മാർക്കറ്റുകളിൽ ആശയക്കുഴപ്പം സൃഷ്ടിക്കുന്നതിനായി 10 രൂപ നോട്ടുകളുടെ ഒരു വലിയ കെട്ട് ഇന്ത്യയിലേക്ക് അയച്ചുകൊടുക്കണം.
ഈ പ്രവർത്തനങ്ങൾ ഏകോപിപ്പിക്കുന്നതിനായി ഒരു ഇന്റോ - ജർമ്മൻ കമ്മിറ്റി രൂപീകരിക്കണം.
ഓപ്പൻഹെയ്മിന്റെ സഹായത്തോടെ ജർമ്മനിയിലെ സർവകലാശാലകളിൽ പഠിക്കുന്ന വിദ്യാർത്ഥികൾക്കും സ്വിറ്റ്സർലാൻഡ്, ഓസ്ട്രിയ, നെതർലാന്റ്സ് എന്നിവിടങ്ങളിൽ താമസിക്കുന്ന ഇന്ത്യക്കാർക്കും ഈ സന്ദേശങ്ങൾ എത്തിക്കുകയുണ്ടായി.
ഇക്കൂട്ടത്തിൽ ഡോ. ധീരേൻ സർക്കാർ, ചാൻജി കെർസാസ്പ്, എൻ.എസ്. മറാത്തെ, ഡോ. ജെ.എൻ. ദാസ്‌ഗുപ്ത, സി. പദ്‌മനാഭൻ പിള്ള, സഹോദരനായി ചെമ്പകരാമൻ പിള്ള തുടങ്ങിയവർ ഇതിനെത്തുടർന്ന് സംഘടനയിൽ പുതിയതായി വന്നുചേർന്നു.
ഇതിനുശേഷം ബെർലിൻ കമ്മിറ്റി രൂപീകൃതമായി.
സംഘടനാംഗങ്ങൾ അഭ്യർത്ഥിച്ചെങ്കിലും ഓപ്പൻഹെയിം, ജനീവയിൽ താമസിച്ചിരുന്ന ശ്യാംജി കൃഷ്ണ വർമ്മയെ സമീപിക്കാനോ അമേരിക്കൻ ഐക്യനാടുകളിൽ താമസിച്ചിരുന്ന ലാലാ ലജ്പത് റായിയെ സമീപിക്കാനോ തയ്യാറായി.
കൂടാതെ ഇംപീരിയലിസ്റ്റ് കക്ഷികളുമായി സഖ്യത്തിലേർപ്പെടാനും ഓപ്പൻഹെയിം വിമുഖത കാട്ടിയിരുന്നു.
1915-ൽ ഹർ ദയാൽ, ബർക്കത്തുള്ള എന്നിവർ ബെർലിൻ കമ്മിറ്റിയിൽ കൂടുതൽ സജീവമായി.
യൂറോപ്പിൽ കൂടാതെ ഇസ്താൻബുൾ, ബാഗ്‌ദാദ്, കാബൂൾ, എന്നിവിടങ്ങളിലും ബെർലിൻ കമ്മിറ്റിയുടെ ആശയങ്ങൾ പ്രചരിച്ചിരുന്നു.
ഹിന്ദു - ജർമ്മൻ ഗൂഢാലോചന
ഏതാനും വർഷങ്ങൾക്കു ശേഷം ബാഘ ജതിൻ ഉൾപ്പെടെയുള്ള ഇന്ത്യൻ വിപ്ലവകാരികളുമായി ബെർലിൻ കമ്മിറ്റി സമ്പർക്കത്തിലേർപ്പെട്ടു.
യുദ്ധോപകരണങ്ങൾ ശേഖരിക്കുന്നതിനായി ഫാക്ടറികൾ സന്ദർശിക്കുകയും ജർമനിയിൽ ഉണ്ടായിരുന്ന മറ്റ് ഇന്ത്യക്കാരെ പ്രസ്ഥാനത്തിലേക്ക് ആകർഷിക്കാൻ ശ്രമിക്കുകയും ചെയ്തു.
ലാലാ ഹർദയാൽ അമേരിക്കയിൽ അറസ്റ്റ് ചെയ്യപ്പെട്ടതിനുശേഷം ജർമനിയിലേക്ക് പോവുകയും ബെർലിൻ കമ്മിറ്റിയെ സഹായിക്കാൻ തീരുമാനിക്കുകയും ചെയ്തു.
ഈ സമയം അമേരിക്കൻ ഐക്യനാടുകളിൽ പ്രവർത്തിച്ചിരുന്ന ഗദ്ദർ പാർട്ടിയുമായും ബെർലിൻ കമ്മിറ്റി ബന്ധം സ്ഥാപിച്ചു.
1915 സെപ്റ്റംബറിൽ ഡോ. ധീരേൻ സർക്കാർ , എൻ.എസ്. മറാത്തെ എന്നിവർ വാഷിങ്ടൺ ഡി.സി. സന്ദർശിക്കുകയും അന്നത്തെ ജർമ്മൻ അംബാസഡറായിരുന്ന ജോഹാൻ വോൺ ബെർൻസ്റ്റോഫ് ഗദ്ദർ പാർട്ടിയുമായി സമ്പർക്കത്തിലേർപ്പെടുകയും ചെയ്തു.
കാബൂൾ മിഷൻ
ബെർലിൻ - ഇന്ത്യൻ കമ്മിറ്റി(1915-നു ശേഷം ഇന്ത്യൻ ഇൻഡിപെൻഡൻസ് കമ്മിറ്റി ), ഇൻഡോ - ജർമ്മൻ - ടർക്കിഷ് സഖ്യം രൂപീകരിച്ച് ബ്രിട്ടീഷ് ഭരണത്തിനെതിരെ പ്രക്ഷോഭം നടത്താൻ ഇൻഡോ - ഇറാനിയർ അതിർത്തികളിലെ നിവാസികളെ പ്രേരിപ്പിച്ചു.
ഇതേ സമയം ഇസ്താംബുളിൽ താമസിച്ചിരുന്ന ഖൈരി സഹോദരന്മാരുമായും ബെർലിൻ കമ്മിറ്റി ബന്ധപ്പെട്ടിരുന്നു.
1917-ൽ ബ്രിട്ടീഷ് ഭരണത്തിനെതിരെ കാശ്മീർ, നോർത്ത് - വെസ്റ്റ് ഫ്രോന്റിയർ പ്രൊവിൻസ് എന്നിവിടങ്ങളിൽ സമരങ്ങൾ സംഘടിപ്പിക്കാൻ കമ്മിറ്റി നിർദ്ദേശിച്ചു.
മൗലാനാ ഉബൈദ് അല്ലാ സിന്ധി, മഹ്മൂദ് അൽ ഹസൻ എന്നിവരടങ്ങുന്ന മറ്റൊരു സംഘം കാബൂളിലേക്ക് 1915 ഒക്ടോബറിൽ സഞ്ചരിച്ചു.
ഉബൈദ് അല്ലാ അഫ്ഗാനിസ്താന്റെ അമീറിനോട് ബ്രിട്ടനുമായി യുദ്ധം പ്രഖ്യാപിക്കാൻ ആവശ്യപ്പെട്ടു.
കാബൂളിൽ ഇന്ത്യൻ സ്വാതന്ത്ര്യസമര പ്രസ്ഥാനത്തിന് ഇതേ സമയം ഉബൈദ് അല്ലാ നേതൃത്വം നൽകി.
ഇതിനെത്തുടർന്ന് ഒരു പ്രത്യേക മിഷന് ബെർലിൻ കമ്മിറ്റി രൂപം നൽകുകയുണ്ടായി.
നസറുള്ള ഖാൻ , ഇനായത്തുള്ള ഖാൻ , അമാനുള്ള ഖാൻ തുടങ്ങിയവർ ബെർലിൻ കമ്മിറ്റിയെ സഹായിച്ചിരുന്നു.
അഫ്ഗാനിസ്താനിലെ പ്രധാനപ്പെട്ട ദിനപത്രങ്ങളിലൊന്നായ സിറാജ് അൽ അക്‌ബറിന്റെ ഔദ്യോഗിക എഡിറ്ററായി 1916-ൽ ബർക്കത്തുള്ള ഖാൻ ചുമതലയേറ്റു.
ഈ ദിനപത്രത്തിന്റെ എഡിറ്റർ മഹ്മൂദ് തർസി , രാജാ മഹേന്ദ്ര പ്രതാപ് രചിച്ച ചില ലേഖനങ്ങളും ബ്രിട്ടീഷിനെതിരായുള്ള ലേഖനങ്ങളും പത്രത്തിൽ പ്രസിദ്ധീകരിച്ചിരുന്നു.
1916-ഓടെ പത്രത്തിലെ ഇത്തരം ലേഖനങ്ങൾ കൂടുതൽ ശ്രദ്ധിക്കപ്പെടാൻ ആരംഭിച്ചു.
1916 - ൽ കാബൂളിൽ വച്ച് ഒരു താൽക്കാലിക ഇന്ത്യൻ സർക്കാരിന് ബെർലിൻ കമ്മിറ്റി രൂപംനൽകി.
രാജാ മഹേന്ദ്ര പ്രതാപ് പ്രസിഡന്റായി പ്രവർത്തിച്ച ഈ സർക്കാരിന്റെ പ്രധാനമന്ത്രി ബർക്കത്തുള്ളയും, ഇന്ത്യയുടെ മന്ത്രി ഉബൈദ് അൽ സിന്ധിയും, യുദ്ധത്തിനായുള്ള മന്ത്രി മൗലവി ബഷീറും, വിദേശകാര്യ മന്ത്രി ചെമ്പകരാമൻ പിള്ളയുമായിരുന്നു.
ഈ സർക്കാർ റഷ്യൻ ഭരണകൂടത്തിന്റെയും റിപ്പബ്ലിക്ക് ഓഫ് ചൈനയുടംയും ജപ്പാന്റെയും സഹായങ്ങൾ തേടിയിരുന്നു.
1917-ൽ റഷ്യയിൽ നടന്ന ഫെബ്രുവരി വിപ്ലവത്തെത്തുടർന്ന് രാജാ മഹേന്ദ്ര പ്രതാപിന്റെ സർക്കാർ, പുതിയ സോവിയറ്റ് സർക്കാരുമായി ബന്ധം പുലർത്തിവന്നു.
1918-ൽ ലിയെഫ് ഡേവിഡോവിച് ട്രോട്സ്കിയെ പെട്രോഗ്രാഡിൽ വച്ച് പ്രതാപ് സന്ദർശിക്കുകയുണ്ടായി.
തുടർന്ന് ബെർലിനിൽ ചെന്ന് കൈസറിനെയും സന്ദർശിച്ചു.
ബ്രിട്ടീഷ് ഇന്ത്യയ്ക്കെതിരെ ഒരുമിച്ച് പ്രവർത്തിക്കാൻ ഇരുവരോടും അഭ്യർത്ഥിക്കുകയും ചെയ്തിരുന്നു.
ബ്രിട്ടീഷുകാരുടെ സമ്മർദ്ദത്താൽ അഫ്ഗാൻകാർ മിഷന് നൽകിയിരുന്ന പിന്തുണ പിൻവലിക്കുകയും മിഷൻ അവസാനിക്കുകയും ചെയ്തു.
ഈ മിഷന് അഫ്ഗാനിസ്താനിലെ രാഷ്ട്രീയ - സാമ്പത്തിക രംഗങ്ങളിൽ മാറ്റങ്ങളുണ്ടാക്കാൻ സാധിച്ചിരുന്നു.
ഇന്ത്യൻ ഇൻഡിപെൻഡൻസ് കമ്മിറ്റിയുടെ അവസാനം
1918 നവംബറിൽ ബെർലിൻ കമ്മിറ്റിയെ ഔദ്യോഗികമായി പിരിച്ചുവിട്ടു.
കമ്മിറ്റി അംഗങ്ങളിൽ ഭൂരിഭാദം പേരും പിന്നീട് സോവിയറ്റ് റഷ്യയിലേക്ക് പോവുകയുണ്ടായി.
1917 മുതൽ 1920 വരെയുള്ള കാലയളവിൽ ഇവരിൽ ഭൂരിഭാഗം പേരും കമ്മ്യൂണിസത്തിൽ സജീവമാവുകയും ചെയ്തിരുന്നു.
കുറിപ്പുകൾ അവലംബം Newsletter of the Regional Office-South East Asia .
German Academic Exchange Service.
"Champak-Chatto And the Berlin Committee" Archived 2008-06-08 at the Wayback Machine .
Bharatiya Vidya Bhavan .
ബെർലിൻ (മണി ഹീസ്റ്റ്)
ബെർലിൻ (ആന്ദ്രേ ഡി ഫൊനൊല്ലൊസ) നെറ്റ്ഫിക്സ് ചാനലിൽ സംപ്രേഷണം ചെയ്യുന്ന മണി ഹീസ്റ്റ് എന്ന പരമ്പരയിലെ ഒരു സാങ്കൽപ്പിക കഥാപാത്രമാണ്.
പെഡ്രോ അലോൺസോ ആണ് ഈ കഥാപാത്രത്തെ അവതരിപ്പിക്കുന്നത് .
ടിവി ഷോയിൽ പ്രൊഫസറുടെ രണ്ടാമത്തെ കമാൻഡും സഹോദരനുമായ ഈ കഥാപാത്രം ആഭരണ കവർച്ചയിൽ പ്രധാനിയും മാറാ രോഗിയുമാണ്.
ഇദ്ദേഹത്തിന്റെ യഥാർത്ഥ പേര് ആൻഡ്രസ് ഡി ഫോണൊലോസയാണെന്നും രോഗബാധിതനാണെന്നും പോലീസ് കണ്ടെത്തി.
അതേസമയം, മിന്റിൽ ജോലി ചെയ്യുന്ന ബന്ദിയായ അരിയാഡ്‌നയുമായി ബെർലിൻ നിർബന്ധിത ബന്ധം ആരംഭിക്കുന്നു.
രണ്ടാം ഭാഗത്തിന്റെ അവസാന നിമിഷങ്ങളിൽ, സംഘം രക്ഷപ്പെടാൻ വേണ്ടി സ്വയം ബലിയർപ്പിക്കാൻ ബെർലിൻ തീരുമാനിക്കുകയും പോലീസിന്റെ വെടിവയ്പിൽ മരിക്കുകയും ചെയ്യുന്നു.
അദ്ദേഹത്തിന്റെ മരണത്തിനിടയിലും, വർഷങ്ങൾക്ക് മുമ്പുള്ള ഫ്ലാഷ്ബാക്കുകളിലൂടെ മൂന്നാം ഭാഗത്തിൽ ബെർലിൻ ഒരു പ്രധാന വേഷത്തിൽ പ്രത്യക്ഷപ്പെടുന്നു, ബാങ്ക് ഓഫ് സ്പെയിൻ തട്ടിപ്പിനെക്കുറിച്ചുള്ള തന്റെ യഥാർത്ഥ പദ്ധതികൾ കാണിക്കുകയും ടാറ്റിയാന എന്ന സ്ത്രീയെ പ്രണയിക്കുകയും ചെയ്യുന്നു.
അവലംബം പുറത്തേക്കുള്ള കണ്ണികൾ ബെർലിൻ on IMDb
ബെർലിൻ യൂ-ബാഹ്ൻ ഇംഗ്ലീഷ് വിലാസം https://ml.wikipedia.org/wiki/Berlin_UBahn
ജർമ്മൻ തലസ്ഥാനമായ ബെർലീനിലും ചുറ്റുമുള്ള ബ്രാൻഡൻബർഗ് സംസ്ഥാനത്തിലും പ്രവർത്തിക്കുന്ന രണ്ട് അതിവേഗഗതാഗത ശൃംഖലകളിൽ ഒന്നാണ് ബെർലീൻ യൂ-ബാഹ്ൻ .
(രണ്ടാമത്തേത് എസ്-ബാഹ്ൻ എന്നറിയപ്പെടുന്നു.) 1902-ൽ  തുറന്ന യൂ-ബാഹ്ന്റെ എൺപതു ശതമാനവും മണ്ണിനടിയിലാണ്.
ശൃംഖല പാതകൾ
യൂ-ബാഹ്ന്റെ ഓരോ പാതയ്ക്കും ഒരു സംഖ്യയും നിറവുമുണ്ട്.
രണ്ടാം ലോകമഹായുദ്ധത്തിനുമുമ്പ് അക്ഷരങ്ങളും അക്കങ്ങളും ചേർന്ന ഒരു രീതിയാണ് ഉപയോഗിച്ചിരുന്നത്.
യുദ്ധത്തിൽ ജർമ്മനി തോൽക്കുകയും ബെർലീൻ വിഭജിക്കപ്പെടുകയും ചെയ്തു.
പൂർവ്വ ബെർലീനിൽ ആകെ രണ്ട് പാതകളേ ഉണ്ടായിരുന്നുള്ളു.
അതിനാൽ ഈ (പഴയ) നാമകരണരീതി ഉപേക്ഷിക്കപ്പെട്ടു.
1966-ൽ പശ്ചിമ ബെർലീൻ പുതിയ രീതി ഉപയോഗിച്ചുതുടങ്ങി.
എന്നാൽ രണ്ട്, അഞ്ച് എന്നീ സംഖ്യകൾ ഉപയോഗിച്ചില്ല.
ജർമ്മനി ഏകീകരിക്കപ്പെട്ടപ്പോൾ പൂർവ്വ ബെർലീനിലെ പാതകൾക്ക് ഈ സംഖ്യകൾ നൽകി.
സംഖ്യ പാത തുറന്നത് നീളം നിലയങ്ങൾ നിറം U1 Uhlandstraße - Warschauer Straße 1902–1926 8.814 കി.
13 ഇളംപച്ച U2 Pankow – Ruhleben 1902–2000 20.716 കി.
29 ചുവപ്പ് U3 Nollendorfplatz – Krumme Lanke 1913–1929 11.940 കി.
15 പച്ച U4 Nollendorfplatz – Innsbrucker Platz 1910 2.864 കി.
5 മഞ്ഞ U5 Alexanderplatz – Hönow 1930–1989 18.356 കി.
20 തവിട്ട് U55 Hauptbahnhof – Brandenburger Tor 2009 1.470 കി.
3 തവിട്ട് U6 Alt-Tegel – Alt-Mariendorf 1923–1966 19.888 കി.
29 വയലറ്റ് U7 Rathaus Spandau – Rudow 1924–1984 31.760 കി.
40 ഇളംനീല U8 Wittenau – Hermannstraße 1927–1996 18.042 24 നീല U9 Rathaus Steglitz – Osloer Straße 1961–1976 12.523 18 ഓറഞ്ച് നിലയങ്ങൾ
ബെർലീൻ യൂ-ബാഹ്ൻ നിലയങ്ങൾ പൊതുവേ ലളിതമായാണ് നിർമ്മിച്ചിരിക്കുന്നത്.
പാരീസ് മെട്രോ നിലയങ്ങളിലെ അലങ്കാരങ്ങളോ മോസ്കോ മെട്രോ നിലയങ്ങളുടെ ഗാംഭീര്യമോ ഇവിടെ കാണില്ല.
എന്നാൽ ഹെർമ്മൻപ്ലാറ്റ്സ്, അലക്സാണ്ടർപ്ലാറ്റ്സ്, വിറ്റെൻബെർഗ്ഗ്പ്ലാറ്റ്സ് നിലയങ്ങൾക്ക് ചില പ്രത്യേകതകളുണ്ട്.
എസ്കലേറ്ററുകൾ ആദ്യമായി ഉപയോഗിച്ച യൂ-ബാഹ്ൻ നിലയമായ ഹെർമ്മൻപ്ലാറ്റ്സിന് 22 മീറ്റർ വീതിയും ഏഴ് മീറ്റർ ഉയരവുമുണ്ട്.
ഹെർമ്മൻപ്ലാറ്റ്സ് അലക്സാണ്ടർപ്ലാറ്റ്സ് അലക്സാണ്ടർപ്ലാറ്റ്സ് വിറ്റെൻബെർഗ്പ്ലാറ്റ്സ് ബെർലിൻ യൂ-ബാഹ്ൻ ശൃംഖല ചരിത്രം ഒന്നാം ഘട്ടം
നഗരഗതാഗതം സുഗമമാക്കുക എന്ന ലക്ഷ്യത്തോടെ 1896-ൽ സ്ട്രാലാവർ ടോർ - സുളോഗിഷർ ഗാർട്ടൻ/പോട്ട്സ്ഡാമർ പ്ലാറ്റ്സ് റൂട്ടിൽ ആദ്യ പാതയുടെ നിർമ്മാണം ആരംഭിച്ചു.
1902 ഫെബ്രുവരി പതിനഞാം തിയതി ഈ ഭാഗം പ്രവർത്തിച്ചു തുടങ്ങി.
ഈ പാത ഡിസംബർ പതിനാലോടെ വാർഷാവർ സ്ട്രാസ്സ് വരെയും ഏൺസ്റ്റ് - റോയിട്ടർ പ്ലാറ്റ്സ് വരെയും നീട്ടി.
ബെർലീനടുത്തായുള്ള ഷോണെബെർഗ് നഗരം സ്വന്തം ചെലവിൽ പണിയിച്ച ഹൗപ്റ്റ്സ്ട്രാസ്സ് - നൊല്ലെൻഡോർഫ്പ്ലാറ്റ്സ് പാതയായിരുന്നു ആദ്യ ഭൂഗർഭ പാത.
ഇത് 1910-ൽ തുറന്നു.
ഒന്നാം ലോകമഹായുദ്ധത്തിനുശേഷം നിർമ്മിച്ച പാതകൾ ബെർലീൻ നഗരത്തെ വടക്കും തെക്കുമുള്ള ചേരികളുമായി ബന്ധിപ്പിച്ചു.
ഈ പാതകളിലോടിയ തീവണ്ടികൾ പഴയവയേക്കാൾ വലുതായിരുന്നു.
സാമ്പത്തികമായി തകർന്നിരുന്ന ജർമ്മനി 1923-ലാണ് ഈ പാതയുടെ ആദ്യ ഘട്ടം തുറന്നത്.
1930-ൽ പാത പൂർത്തിയായി.
എന്നാൽ അപ്പോഴേക്കും മറ്റൊരു തെക്ക് - വടക്ക് പാത കൂടി നിർമ്മിച്ചുകഴിഞ്ഞിരുന്നു.
1929-ൽ യൂ-ബാഹ്ൻ ദേശീയവത്കരിക്കപ്പെട്ടു.
രണ്ടാം ലോകമഹായുദ്ധത്തിന്റെ ആദ്യ വർഷങ്ങളിൽ യൂ-ബാഹ്നിലെ യാത്രക്കാരുടെ എണ്ണം വർദ്ധിച്ചു..
എന്നാൽ യുദ്ധത്തിന്റെ അവസാന വർഷങ്ങളിലുണ്ടായ റഷ്യൻ വ്യോമാക്രമണത്തിൽ സാരമായ കേടുപാടുകൾ സംഭവിച്ചു.
1945 ഏപ്രിൽ ഇരുപത്തിയഞ്ചോടെ പ്രവർത്തനം പൂർണ്ണമായും നിലച്ചു.
ശീതയുദ്ധം 1977-ലെ തീവണ്ടീ
ആകെ എഴുപത് കിലോമീറ്റർ പാതയും തൊണ്ണൂറ്റിമൂന്ന് നിലയങ്ങളുമാണ് യുദ്ധം കഴിഞ്ഞപ്പോൾ ഉണ്ടായിരുന്നത്.
1950-ഓടെ പുനർനിർമ്മാണം പൂർത്തിയായിയെങ്കിലും സോവിയറ്റ്, അമേരിക്കൻ മേഖലകളായി തിരിച്ചത് പ്രവർത്തനത്തെ ബാധിച്ചു.
എസ്-ബാഹ്ൻ പാതകൾ കൂടുതലും സോവിയറ്റ് പകുതിയിലും യൂ-ബാഹ്ൻ പാതകൾ കൂടുതലും അമേരിക്കൻ പകുതിയിലുമായിരുന്നു.
അങ്ങനെ അമേരിക്കൻ പകുതിയിലെ യൂ-ബാഹ്ൻ വേഗത്തിൽ വികസിച്ചപ്പോൾ സോവിയറ്റ് പകുതിയിൽ സാരമായ നിർമ്മാണമൊന്നും ഉണ്ടായില്ല.
1989 മുതൽ പാലം കടക്കുന്ന തീവണ്ടി
1989-ൽ യാത്രാനിയന്ത്രണങ്ങൾ നീക്കം ചെയ്തു.
തുടർന്ന് ബെർലീന്റെ രണ്ട് പകുതികളിലുമുള്ള യൂ-ബാഹ്നുകൾ ഏകീകരിച്ചു.
1990-നുശേഷം കാര്യമായ നിർമ്മാണപ്രവർത്തനങ്ങളൊന്നും ഉണ്ടായിട്ടില്ല.
2009-ൽ തുറന്ന യൂ-55 പാതയാണ് ഏറ്റവും പുതിയ റൂട്ട്.
പ്രവർത്തനം സാങ്കേതികം
യൂ-ബാഹ്ൻ ടണലുകളിൽ സെൽഫോണുകൾ ഉപയോഗിക്കാൻ കഴിയും.
തീവണ്ടികൾകുള്ളിൽ വാർത്തയും കാലാവസ്ഥയും പരസ്യങ്ങളും കാണിക്കുന്ന സ്ക്രീനുകളുണ്ട്.
തീവണ്ടികൾ ഏ-1 ക്ലാസ്: യൂ-ബാഹ്നിലെ ആദ്യ തീവണ്ടി വർഗ്ഗം (ചെറിയ ഇനം)
വീതിയുടെ അടിസ്ഥാനത്തിൽ തീവണ്ടികളെ ചെറുത് (Kleinprofil), വലുത് (Großprofil) എന്ന് രണ്ടായി തിരിച്ചിട്ടുണ്ട്.
ഒന്നുമുതൽ നാലുവരെയുള്ള പാതകളിൽ ചെറിയ തീവണ്ടികളും മറ്റുള്ളവയിൽ വലിയ തീവണ്ടികളുമാണ് ഉപയോഗിക്കുന്നത്.
ചെറിയ തീവണ്ടികൾക്ക് 2.3 മീറ്റർ വീതിയും 3.1 മീറ്റർ ഉയരവുമുണ്ട്.
യൂ-ബാഹ്നിൽ ആദ്യമായി ഉപയോഗിച്ച ഏ-1 (A1) ക്ലാസിന് അൻപത് കിലോമീറ്റർ വേഗതയാണുണ്ടായിരുന്നത്.
ഏറ്റവും പുതിയ ചെറിയ തീവണ്ടി വർഗ്ഗമാണ് ഐ-കേ (IK) ക്ലാസ്.
വലിയ തീവണ്ടികൾക്ക് 2.65 മീറ്റർ വീതിയും 3.4 മീറ്റർ ഉയരവുമുണ്ട്.
ടിക്കറ്റിങ്ങ്
ബെർലീൻ നഗരത്തിനുള്ളിലെ പൊതുഗതാഗത സംവിധാനങ്ങൾക്കെല്ലാംകൂടി ഏകീകരിച്ച ടിക്കറ്റിങ്ങ് ആണ്.
ആയതിനാൽ പല സ്ഥലങ്ങളിൽനിന്നും ഈ പാസുകൾ ലഭ്യമാണ്.
ആറു വയസ്സിനു താഴെയുള്ള കുട്ടികൾക്കും ചെറിയ വളർത്തുമൃഗങ്ങൾക്കും യാത്ര സൗജന്യമാണ്.
ആറിനും പതിനാലിനുമിടയിൽ പ്രായമുള്ള കുട്ടികൾക്കും വലിയ വളർത്തുമൃഗങ്ങൾക്കും ടിക്കറ്റ് നിരക്ക് കുറവാണ്.
മുതിർന്ന പൗരന്മാർക്ക് പ്രത്യേക ആനുകൂല്യങ്ങളില്ല.
തീവണ്ടിയിൽ സൈക്കിൾ കൊണ്ടുപോകാൻ വിദ്യാർഥികളല്ലാത്തവർ വേറെ പാസ് എടുക്കണം.
ടിക്കറ്റ് പരിശോധന തീവണ്ടികൾക്കുള്ളിലാണ്.
വിനോദസഞ്ചാരികൾക്ക് രണ്ടോ മൂന്നോ ദിവസത്തേക്ക് ഉപയോഗിക്കാവുന്ന വെൽക്കംകാർഡ് എന്ന പാസുമുണ്ട്.
യൂ-ബാഹ്ൻ ബെർലീനിലെ ഏറ്റവും സുരക്ഷിതമായ യാത്രാമാർഗ്ഗമായി കരുതപ്പെടുന്നു.
എന്നാൽ 1908 സെപ്റ്റംബർ ഇരുപത്തിയാറാം തിയതി ഗ്ലൈസ്ദ്രൈയെക്ക് ജങ്ക്ഷനടുത്തുവച്ച് രണ്ട് തീവണ്ടികൾ കൂട്ടിയിടിച്ച് പതിനെട്ടുപേർ മരിച്ചു.
1965-ആം തിയതി സുളോഗിഷർ ഗാർട്ടനു സമീപമുണ്ടായ മറ്റൊരു കൂട്ടിയിടിയിൽ ഒരാൾ മരിച്ചു.